Nes kirke (Sauherad)

Nes kirke er en langkirke fra omkring 1180 i Midt-Telemark kommune, Vestfold og Telemark fylke.

Byggverket er i stein, med rester av relieffer fra middelalderen, og har 170 plasser. Nes kirke ligger på Nesodden. Fra kirkebakken er det utsikt over Norsjø, bygden og fjellene omkring, Lifjell i nordvest, Skåråfjell i nord, Haukvikfjellet i øst og Breisås i sørvest.

I nærheten av kirken lå den gamle gården Nes, som var «kongens gard oppe på Grenland.»

Et gammelt sagn forteller at kirken først var tenkt bygget på Kyrkjehaug litt lenger nord. Stein og tømmer var alt kjørt frem, men natta før arbeidet skulle starte, var byggematerialene på en merkeleg måte flyttet ut til Neshaugen der kirken nå ligger. Ingen våget å endre på dette.

Kirken er viet til apostlene Peter og Paulus. Vigslingsdagen (kyrmesse) var 13. september, men nøyaktig år er ikke kjent.

Referanser

Litteratur

Eksterne lenker 
 
 
 

Kirker i Midt-Telemark kommune
Kirker i Øvre Telemark prosti
Norske middelalderkirker i stein
Kulturminner i Midt-Telemark kommune
Religiøse bygninger fra 1100-tallet
Sauherad